
Nr.26/1768/2007







Nr.23/207/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra propunerii legislative  privind modificarea anexei la Ordonanţa de urgenţă a Guvernului nr.51/2006 pentru aprobarea Programului naţional privind sprijinirea construirii de locuinţe proprietate personală, primit cu adresa nr.P.l.x  481 din 18 iunie2007.


        În raport de obiectul şi conţinutul său care modifică o lege organică, propunerea legislativă face parte din categoria legilor ordinare.

              PREŞEDINTE,                                              PREŞEDINTE,

                Relu Fenechiu                                                 Iulian Iancu                                  

Nr.23/207/2007
RAPORT COMUN

asupra propunerii legislative privind modificarea anexei la Ordonanţa de urgenţă a Guvernului nr.51/2006 

pentru aprobarea Programului naţional privind sprijinirea construirii de locuinţe proprietate personală


În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru industrii şi servicii au fost sesizate spre dezbatere, în fond, cu propunerea legislativă privind modificarea anexei la Ordonanţa de urgenţă a Guvernului nr.51/2006 pentru aprobarea Programului naţional privind sprijinirea construirii de locuinţe proprietate personală, trimisă cu adresa nr. Pl.x 481 din 18 iunie 2007,   înregistrată cu nr. 26/1768  din 19 iunie 2007, respectiv 23/207 din 19 iunie 2007.


La întocmirea raportului, cele două comisii sesizate în fond au avut în vedere avizul favorabil al Consiliului Legislativ cu nr.414/28.03.2007, avizul negativ al Comisiei juridice, de disciplină şi imunităţi, cu nr. Pl.x 481/02.07.2007 şi Punctul de vedere al Guvernului cu nr.940/26.04.2007, care nu susţine adoptarea acestei iniţiative legislative.


Propunerea legislativă are ca obiect de reglementare modificarea art.2 şi art.5 din anexa la Ordonanţa de urgenţă a Guvernului nr.51/2006 pentru aprobarea Programului naţional privind sprijinirea construirii de locuinţe proprietate personală urmărindu-se: 
-    crearea unui sistem de fundamentare şi de acordare a subvenţiilor de către consiliile locale ale localităţilor în care sunt amplasate locuinţele care se realizează  potrivit acestui program;



-    luarea în calcul a subvenţiilor la stabilirea solvabilităţii bancare în acordarea creditelor ipotecare;
· asigurarea posibilităţii de contestare a deciziilor de neacordare a subvenţiilor pentru solicitanţi.




Examinând propunerea legislativă, avizele primite şi amendamentele propuse în cadrul dezbaterilor, cele două comisii sesizate în fond propun plenului Camerei Deputaţilor dezbaterea şi adoptarea propunerii legislative cu modificările şi completările cuprinse în raportul comun. 


Senatul a respins propunerea legislativă  în şedinţa din 13 iunie 2007.
Prin obiectul de reglementare şi conţinutul său, propunerea legislativă se încadrează în categoria legilor ordinare.


La lucrările Comisiei pentru administraţie publică, amenajarea teritoriului şi echilibru ecologic din data de 30 octombrie 2007 au fost prezenţi 24 deputaţi din totalul de 29 membri ai comisiei, iar la şedinţa Comisiei pentru industrii şi servicii din data de 06 noiembrie 2007 au participat 19 deputaţi din totalul de 21 membri ai comisiei. 

Raportul comun al celor două comisii a fost adoptat, cu 25 voturi pentru şi 18 voturi împotrivă aparţinând Comisiei pentru industrii şi servicii, cu modificările şi completările cuprinse în prezentul raport comun.


Propunerea legislativă potrivit art.75 din Constituţia României, republicată, este de competenţa decizională a Camerei Deputaţilor.  
	PREŞEDINTE,
RELU FENECHIU
	                    PREŞDINTE,
                  IULIAN IANCU


	SECRETAR,
SEREŞ  DENEŞ
	SECRETAR,
AURELIA VASILE



Consilieri: Mona Georgeta Baban 








                             Expert: Isabela Robe
arh.Victor Cristea 
I. AMENDAMENTE ADMISE



Ca urmare a dezbaterilor, cele două comisii sesizate în fond propun adoptarea cu modificări a propunerii legislative:

	Nr. crt.
	Text Ordonanţa de urgenţă a Guvernului nr. 51/2006 aprobată prin Legea nr.12/2007 


	Textul propunerii legislative 
	Amendamente propuse 

(autorul amendamentului)
	Motivarea amendamentelor propuse

	1. 
	
	LEGE 

privind modificarea anexei la Ordonanţa de urgenţă a Guvernului nr.51/2006 pentru aprobarea Programului naţional privind sprijinirea construirii de locuinţe proprietate  personală.


	LEGE 

pentru modificarea Programului naţional privind sprijinirea construirii de locuinţe proprietate  personală, aprobat prin Ordonanţa de urgenţă a Guvernului nr.51/2006.


	Pentru rigoarea  şi corectitudinea exprimării este necesară reformularea  textului

	2. 
	
	
ARTICOL UNIC. – Anexa la Ordonanţa de urgenţă a Guvernului nr.51/2006 pentru aprobarea Programului naţional privind sprijinirea construirii de locuinţe proprietate personală, publicată în Monitorul Oficial al României, Partea I, nr.566 din 30 iunie 2006, aprobată cu modificări prin Legea nr.12/2007, se modifică şi va avea următorul cuprins:


	
Art.I. - Programul naţional privind sprijinirea construirii de locuinţe proprietate personală aprobat prin Ordonanţa de urgenţă a Guvernului nr.51/2006, publicată în Monitorul Oficial al României, Partea I, nr.566 din 30 iunie 2006, aprobată cu modificări prin Legea nr.12/2007, se modifică după cum urmează:

	Partea introductivă se reformulează ca urmare a modificărilor şi completărilor aduse actului normativ de bază şi respectării normelor de tehnică legislativă.

	3. 
	
Art. 1 


(2) Fondurile aferente subvenţiei prevăzute la alin. (1) se asigură de la bugetul de stat, prin bugetul Ministerului Transporturilor, Construcţiilor şi Turismului, în limita prevederilor bugetare aprobate anual cu această destinaţie.



	      
  ------------------------


	
1. La articolul 1 alineatul (2) va avea următorul cuprins:


(2) Fondurile aferente subvenţiei prevăzute la alin. (1) se asigură de la bugetul de stat, prin bugetul Ministerului Dezvoltării, Lucrărilor Publice şi Locuinţelor. 
(Autor: Comisia pentru administraţie publică, amenajarea teritoriului şi echilibru ecologic)

	Reformularea textului  are în vedere stabilirea şi precizarea  ministerului prin intermediul căruia se asigură fondurile aferente subvenţiei.

	
	
a) tineri care, la data contractării locuinţei au vârsta până la 35 de ani, la data depunerii documentaţiei de construire la consiliul local;


.............................


(2) Subvenţia prevăzută la art.1 alin.(1) se acordă la creditul ipotecar contractat;


........................................


(4) În stabilirea cuantumului subvenţiei se ia în calcul valoarea locuinţei, conform contractului şi devizului general, fără a cuprinde garajele, indiferent de locul de amplasare a acestora, precum şi anexele gospodăreşti nelegate structural de clădire.
	            1. La articolul 2, litera a) a alineatului (1) şi alineatele (2) şi (4) vor avea următorul cuprins:


a) tinerii care au vârsta până la 35 de ani la data depunerii documentaţiei de construire la consiliul local;


	
2. La articolul 2 , litera a) a alineatului (1) şi alineatele (2) şi (4) vor avea următorul cuprins:

a) tinerii care au vârsta până la 35 de ani la data depunerii la consiliul local a cererii de subvenţie, însoţită de actele justificative necesare;

....................................


(2) Subvenţia prevăzută la art.1 alin.(1) se acordă la finalizarea şi predarea locuinţelor către beneficiari. Plata subvenţiei se face pe baza procesului-verbal de recepţie la terminarea lucrărilor, în contul beneficiarului, deschis pentru finanţarea construcţiei locuinţei prin credit ipotecar, la instituţia financiar-bancară care i-a acordat creditul respectiv.


...................................


(4) În stabilirea cuantumului subvenţiei se ia în calcul numai valoarea locuinţei, conform devizului general de cheltuieli, fără a cuprinde cheltuielile  pentru obţinerea şi amenajarea terenului, cheltuielile pentru asigurarea utilităţilor, garajele, indiferent de locul de amplasare a acestora, precum şi anexele gospodăreşti nelegate structural de clădire.”
(Autor: Comisia pentru administraţie publică, amenajarea teritoriului şi echilibru ecologic)

	Textul reformulat  stabileşte cu claritate data până la care solicitanţii de subvenţii pentru construirea de locuinţe proprietate personală pot depune la consiliile locale actele justificative necesare.

Stabilirea datei şi  modului de plată a subvenţiei.

Precizări necesare privind modul de calcul în stabilirea cuantumului subvenţiei.

	4. 
	
(5) Plata subvenţiei se face pa baza devizului general şi situaţiei de plată a lucrărilor 

	
	
3. La articolul 2, alineatul (5) se abrogă.
(Autor: Comisia pentru administraţie publică, amenajarea teritoriului şi echilibru ecologic)

	Se justifică întrucât stabilirea date şi modul de plată al subvenţiei este prevăzut în alin.(2) 

	5. 
	Art.3. 

...........................................

d) deţin un drept real asupra terenului pe care se realizează construcţia;


	
	
4. La articolul 3 alineatul (1) litera d) va avea următorul cuprins:


……………………………


d) deţin un drept real sau de folosinţă asupra terenului pe care se realizează construcţia;


	Permite creşterea numărului de solicitanţii pentru construirea de locuinţe proprietate personală. 


	
	
Art.4.


……………………….....

(2) Listele persoanelor care pot beneficia de subvenţii se afişează la sediul consiliilor locale.
	
	
5. La articolul 4 alineatul (2) va avea următorul cuprins:

„(2) Listele persoanelor care pot beneficia de subvenţii se afişează la sediul consiliilor locale; hotărârile privind cererile de subvenţii respinse se comunică solicitanţilor,  iar după expirarea perioadei de contestare cererile respinse se clasează.”
(Autor: Comisia pentru administraţie publică, amenajarea teritoriului şi echilibru ecologic)


	Precizează modul de aducere la cunoştinţa  solicitanţilor aprobarea   cererilor care îndeplinesc condiţiile legii pentru  obţinerea de subvenţii.


	6. 
	
____________________
	
	
6. După alineatul (2) al articolului 4 se introduce un nou alineat, alineatul (21), cu următorul cuprins:


„(21) Contestaţiile cu privire la acordarea subvenţiilor se vor adresa primarului, în termen de 7 zile de la afişarea listelor prevăzute la alin.(2). sau, după caz, de la data luării la cunoştinţă de către solicitant a respingerii cererii. Primarul va asigura soluţionarea contestaţiilor în termen de 15 zile de la primire, în condiţiile legii.”

(Autor: Comisia pentru administraţie publică, amenajarea teritoriului şi echilibru ecologic)

	Stabileşte posibilităţile de contestare a hotărârilor consiliilor locale privind îndeplinirea condiţiilor de obţinere a subvenţiilor de către unii dintre solicitanţii. 

	9. 
	
„Art.5. - (1) În cel mult 15 zile de la data primirii cererilor de acordare a subvenţiilor pentru construirea de locuinţe proprietate personală, consiliile locale, vor transmite aceste cereri Ministerului Transporturilor, Construcţiilor şi Turismului , care, în termen de 30 de zile de la primirea acestora şi a actelor justificative prevăzute la art.2 alin.(1) şi la art.3, va comunica consiliului local respectiv numele persoanelor ale căror cereri au fost aprobate  

(2) În baza cererilor aprobate, Ministerul Transporturilor, Construcţiilor şi Turismului fundamentează anual cuantumul alocaţiilor de la bugetul de stat pentru subvenţionarea prevăzută la art,1 alin.(1).
	
2, Articolul 5 va avea următorul cuprins:

„Art.5. - (1) În cel mult 15 zile de la data aprobării solicitării de acordare a subvenţiilor pentru construirea de locuinţe proprietate personală de către consiliile locale, pe baza cererilor şi actelor justificative primite, acestea vor transmite Ministerului Transporturilor, Construcţiilor şi Turismului listele cu numele solicitanţilor ale căror cereri au fost aprobate, data aprobării acestora, precum şi valorile locuinţelor.

(2) În termen de 30 de zile de la primirea listelor prevăzute la alin.(1) Ministerul Transporturilor, Construcţiilor şi Turismului va transmite consiliilor locale respective numele persoanelor ale căror cereri au fost aprobate, funcţie de data aprobării acestora de către consiliile locale, în limita bugetului de stat alocat.


(3) În baza cererilor aprobate, Ministerul Transporturilor, Construcţiilor şi Turismului fundamentează anual cuantumul alocaţiilor de la bugetul de stat necesar aprobării subvenţiei prevăzută la art.1, alin.(1)” 

	
7. Articolul 5 va avea următorul cuprins:

„Art.5. – (1) Alocaţiile de la bugetul de stat pentru acordarea subvenţiilor se fundamentează anual de către consiliile locale şi se transmit Ministerului Dezvoltării, Lucrărilor Publice şi Locuinţelor, la data fundamentării proiectului bugetului de stat pentru anul în care se pun în funcţiune locuinţele beneficiarilor de subvenţii.

        (2) Solicitările de acordare a subvenţiilor pentru construirea de locuinţe proprietate personală, înregistrate de către consiliile locale în decurs de o lună calendaristică, se aprobă în baza cererilor şi actelor justificative primite, şi se afişează până la data de 5 a lunii următoare. 

(3) După perioada de soluţionare a contestaţiilor potrivit prevederilor art.4, alin.(21), până la sfârşitul lunii curente se transmite Ministerului Dezvoltării, Lucrărilor Publice şi Locuinţelor, pentru fundamentarea alocaţiilor prevăzute la alin.(1), lista cu numele tuturor solicitanţilor  aprobaţi, care confirmă printr-un document emis de instituţia financiar-bancară specializată în acordarea de credite ipotecare, acceptul acesteia pentru acordarea creditului ipotecar, data aprobării solicitării de acordare a subvenţiei, termenul de punere în funcţiune a locuinţelor, precum şi valorile subvenţiilor. Listele vor cuprinde solicitanţii de subvenţie ale căror locuinţe se finanţează şi se pun în funcţiune în anul în curs şi în anul bugetar următor. 

(4) În termen de 30 de zile de la data aprobării bugetului de stat, Ministerul Dezvoltării, Lucrărilor Publice şi Locuinţelor va transmite consiliilor locale, numele persoanelor prevăzute la alin. (3), ale căror cereri de subvenţii pot fi finanţate, în funcţie de data punerii în funcţiune a locuinţei, de data aprobării acestora de către consiliile locale şi în limita alocaţiilor de la bugetul de stat.

(5) Subvenţiile nefinanţate potrivit alin.(3) vor face obiectul unor solicitări de suplimentare a alocaţiilor de la bugetul de stat  pentru Programul naţional privind sprijinirea construirii de locuinţe proprietate personală, cu ocazia rectificării bugetului de stat.


(6) În execuţia bugetului de stat, alocaţiile pentru subvenţionarea prevăzută la art.1 alin. (1) se repartizează şi se acordă de către Ministerul Dezvoltării, Lucrărilor Publice şi Locuinţelor prin intermediul consiliilor locale ale localităţilor în care sunt amplasate locuinţele.”
(Autor: Comisia pentru administraţie publică, amenajarea teritoriului şi echilibru ecologic)

	Modul de stabilire şi transmitere de către consiliile locale a fundamentării necesarului de alocaţii de la bugetul de stat pentru acordarea subvenţiilor destinate construirii locuinţelor a căror dată de punere în funcţiune este în anul bugetar respectiv şi cel următor.   
Precizează  modul de desfăşurare a operaţiunilor de luare în evidenţă , de aprobare a cererilor de subvenţii,  de fundamentare a alocaţiilor care urmează a fi date pentru locuinţele care se realizează în anul în curs şi în cel următor, având în vedere atât data aprobării cererilor de acordare a subvenţiilor cât şi cea a finalizării şi dării în folosinţă a locuinţelor. 


	
	
	
	
Art.II. – În termen de 30 de zile de la data intrării în vigoare a prezentei legi, Normele metodologice pentru punerea în aplicare a Programului naţional pentru sprijinirea construirii de locuinţe proprietate personală, aprobate prin Ordinul ministrului transporturilor, construcţiilor şi turismului şi al ministrului administraţiei şi internelor nr.1.373/1.413/2006, publicat în Monitorul Oficial al României, Partea I, nr.730 din 25 august 2006, se modifică în mod corespunzător.
(Autor: Comisia pentru administraţie publică, amenajarea teritoriului şi echilibru ecologic)

	


      PREŞEDINTE, 






PREŞEDINTE,
   RELU FENECHIU





         IULIAN IANCU
       SECRETAR, 






            SECRETAR,

     SEREŞ DENEŞ





       AURELIA VASILE
Consilieri: Mona Georgeta Baban 








                             Expert: Isabela Robe
arh.Victor Cristea 

